વિચારમાં ને વિચારમાં દમણગંગા પુલના છેડેના વળાંકે પૂરપાટ આવતા ટેમ્પા સાથે અથડાયો. શૈલજાને મળવાની ઉતાવળ હતી કે બીજુ કંઈ, પણ પડતાની સાથે જ ઊભો થઈ ગયો. બાઈક તૂટ્યું હશે તો પછી રીપેર કરાવીશ એમ વિચારીને જમ્પોરના દરિયા તરફ દોડયો. આગળ જતા કદાચ એક વાર પાછું ફરીને જોયુ હતુ. ત્યા મોટુ ટોળુ હતું. કદાચ ટેમ્પાનો ડ્રાઈવર ભાગી ગયેલો. “બીચ્ચારો…” તેમાંની માછલીઓની કંઈક અજબ ગંધ દૂર સુધી પણ આવતી હતી.